วันนี้ขอกลับมารีวิวร้านนี้อีกครั้งนะคะ สำหรับร้าน Fika Cafe' ตัวร้านเป็นบ้านไม้สองชั้นนำมารีโนเวทใหม่ ด้านในตัวบ้านเป็นห้องแอร์ เปิดให้บริการทั้งสองชั้น ด้านบนเหมาะสำหรับนั่งทำงาน ด้านล่างมีทั้งโซฟาแบบนั่งสบาย และโต๊ะธรรมดา ส่วนด้านนอกร้านจะเป็นโซนโอเพ่นแอร์ได้นั่งใกล้ชิดกับธรรมชาติ (จะดีมากถ้าไม่มีคนสูบบุหรี่) ที่ร้านมีทั้งอาหาร เครื่องดื่ม และเบเกอรี่ไว้คอยบริการ เครื่องดื่มออกมาใหม่ก็มีนะคะ น่าทานทั้งนั้นเลย 
อาหารที่สั่งรสชาติโอเค เครื่องดื่มอร่อย แต่ตัววาฟเฟิลเราว่ายังไม่ผ่านนะคะ เพื่อนๆ คนไหนสนใจก็มาลองกันได้ค่ะ

เปิดบริการ: 10.00-20.00 น.
ที่ตั้ง: ซอยช้างเผือก 6 ตรงข้ามกับ Class Cafe สาขาถนนช้างเผือก (เข้าตรงซอยนำพลหมูกะทะ)
เบอร์โทรศัพท์: 062-1392699